CELEX: 32021D1789
Language: ro
Date: 2021-10-08 00:00:00
Title: Decizia de punere în aplicare (UE) 2021/1789 a Comisiei din 8 octombrie 2021 de modificare a Deciziei de punere în aplicare (UE) 2019/450 în ceea ce privește publicarea referințelor documentelor de evaluare europene pentru furtunurile flexibile pentru pulverizatoare, cu accesorii de capăt, și pentru alte produse pentru construcții (Text cu relevanță pentru SEE)

11.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 359/117
               
            
         DECIZIA DE PUNERE ÎN APLICARE (UE) 2021/1789 A COMISIEI
         din 8 octombrie 2021
         de modificare a Deciziei de punere în aplicare (UE) 2019/450 în ceea ce privește publicarea referințelor documentelor de evaluare europene pentru furtunurile flexibile pentru pulverizatoare, cu accesorii de capăt, și pentru alte produse pentru construcții
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (1), în special articolul 22,
         întrucât:
         
                     (1)
                  
                  
                     În conformitate cu Regulamentul (UE) nr. 305/2011, organismele de evaluare tehnică trebuie să utilizeze metodele și criteriile prevăzute în documentele de evaluare europene, ale căror referințe au fost publicate în Jurnalul Oficial al Uniunii Europene, pentru evaluarea performanței produselor pentru construcții care fac obiectul documentelor respective, în funcție de caracteristicile lor esențiale.
                  
               
                     (2)
                  
                  
                     În conformitate cu articolul 19 din Regulamentul (UE) nr. 305/2011, în urma mai multor solicitări ale producătorilor pentru realizarea de evaluări tehnice europene, organizația organismelor de evaluare tehnică a elaborat și a adoptat 14 documente de evaluare europene.
                  
               
                     (3)
                  
                  
                     Documentele de evaluare europene elaborate și adoptate de organismele de evaluare tehnică se referă la următoarele produse pentru construcții:
                     
                                 —
                              
                              
                                 furtun flexibil pentru pulverizator, cu accesorii de capăt;
                              
                           
                                 —
                              
                              
                                 cherestea laminată, cu secțiune dreptunghiulară, obținută din bușteni tăiați radial;
                              
                           
                                 —
                              
                              
                                 plăci din lemn masiv portante, îmbinate în dinți, cu valori ale rezistenței la întindere testate, ce pot fi prelucrate în cherestea laminată încleiată sau plăci de lemn masiv încleiate;
                              
                           
                                 —
                              
                              
                                 lemn laminat încleiat cu secțiune transversală completă îmbinare pieptene;
                              
                           
                                 —
                              
                              
                                 plăci fonoizolante/benzi portante pentru pardoseli uscate portante, din carton ondulat umplut cu nisip cuarțos;
                              
                           
                                 —
                              
                              
                                 compus pentru bitum și mixturi bituminoase, din granule de cauciuc;
                              
                           
                                 —
                              
                              
                                 macrofibre polimerice armate cu fibră bazaltică pentru utilizare în beton;
                              
                           
                                 —
                              
                              
                                 ventile de echilibrare, cu flanșe;
                              
                           
                                 —
                              
                              
                                 canale de ancorare;
                              
                           
                                 —
                              
                              
                                 sisteme de ancorare cu armături cu aderență îmbunătățită, cu mortar;
                              
                           
                                 —
                              
                              
                                 elemente de fixare mecanică utilizate în beton;
                              
                           
                                 —
                              
                              
                                 ancore cu expansiune controlată cu cuplu pentru utilizare în beton cu durată de lucru variabilă până la 50 de ani;
                              
                           
                                 —
                              
                              
                                 elemente de fixare în beton, post-instalate, sub solicitare ciclică la oboseală;
                              
                           
                                 —
                              
                              
                                 ansamblurile/sistemele de cofraje permanente neportante pe bază de blocuri sau panouri din materiale izolante și, uneori, din beton.
                              
                           
               
                     (4)
                  
                  
                     Documentele de evaluare europene elaborate și adoptate de organizația organismelor de evaluare tehnică îndeplinesc condițiile necesare privind cerințele de bază aplicabile lucrărilor de construcții prevăzute în anexa I la Regulamentul (UE) nr. 305/2011. Prin urmare, este oportun ca referințele acestor documente de evaluare europene să fie publicate în Jurnalul Oficial al Uniunii Europene.
                  
               
                     (5)
                  
                  
                     Lista referințelor documentelor de evaluare europene este publicată prin Decizia de punere în aplicare (UE) 2019/450 a Comisiei (2). Din motive de claritate, referințele noilor documente de evaluare europene trebuie adăugate la lista respectivă.
                  
               
                     (6)
                  
                  
                     Prin urmare, Decizia de punere în aplicare (UE) 2019/450 trebuie modificată în consecință.
                  
               
                     (7)
                  
                  
                     Pentru a permite utilizarea documentelor de evaluare europene cât mai curând posibil, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Anexa la Decizia de punere în aplicare (UE) 2019/450 se modifică în conformitate cu anexa la prezenta decizie.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 8 octombrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 88, 4.4.2011, p. 5.
         
            (2)  Decizia de punere în aplicare (UE) 2019/450 a Comisiei din 19 martie 2019 privind publicarea documentelor de evaluare europene (DEE) pentru produsele pentru construcții, elaborate în sprijinul aplicării Regulamentului (UE) nr. 305/2011 al Parlamentului European și al Consiliului (JO L 77, 20.3.2019, p. 78).
      
      
         
            ANEXĂ
            În anexă, următoarele rânduri se introduc în ordine secvențială în conformitate cu ordinea numerelor de referință:
            
               
                           „100012-00-1106
                        
                        
                           Furtun flexibil pentru pulverizator, cu accesorii de capăt
                        
                     
                           130348-00-0304
                        
                        
                           Cherestea laminată, cu secțiune dreptunghiulară, obținută din bușteni tăiați radial
                        
                     
                           130484-00-0304
                        
                        
                           Plăci din lemn masiv portante, îmbinate în dinți, cu valori ale rezistenței la întindere testate, ce pot fi prelucrate în cherestea laminată încleiată sau plăci de lemn masiv încleiate
                        
                     
                           130661-00-0304
                        
                        
                           Lemn laminat încleiat cu secțiune transversală completă îmbinare pieptene
                        
                     
                           210134-00-1202
                        
                        
                           Plăci fonoizolante/benzi portante pentru pardoseli uscate portante, din carton ondulat umplut cu nisip cuarțos
                        
                     
                           230145-00-0105
                        
                        
                           Compus pentru bitum și mixturi bituminoase, din granule de cauciuc
                        
                     
                           260067-00-0301
                        
                        
                           Macrofibre polimerice armate cu fibră bazaltică pentru utilizare în beton
                        
                     
                           280004-00-0702
                        
                        
                           Ventile de echilibrare, cu flanșe
                        
                     
                           330008-03-0601
                        
                        
                           Canale de ancorare
                           (înlocuiește specificația tehnică «EAD 330008-02-0601»)
                        
                     
                           330087-01-0601
                        
                        
                           Sisteme de ancorare cu armături cu aderență îmbunătățită, cu mortar
                           (înlocuiește specificația tehnică «EAD 330087-00-0601»)
                        
                     
                           330232-01-0601
                        
                        
                           Elemente de fixare mecanică utilizate în beton
                           (înlocuiește specificația tehnică «EAD 330232-00-0601»)
                        
                     
                           330232-01-0601 -v01
                        
                        
                           Ancore cu expansiune controlată cu cuplu pentru utilizare în beton cu durată de lucru variabilă până la 50 de ani
                        
                     
                           330250-00-0601
                        
                        
                           Elemente de fixare în beton, post-instalate, sub solicitare ciclică la oboseală
                        
                     
                           340309-00-0305
                        
                        
                           Ansamblurile/sistemele de cofraje permanente neportante pe bază de blocuri sau panouri din materiale izolante și, uneori, din beton
                           (înlocuiește specificația tehnică «ETAG 009»)”